  Майя Бывальцева 2020-тӥ арын Этнографияя бадӟым диктантэз Россилэн 85 улосвылъёсысьтыз но 123 кунъёсысь 1 миллион 742 сюрс 661 адями гожтӥз. Со сярысь Удмуртиысь йӧскалык политикая министерстволэн пресс-службаез ивортӥз. Диктантэз гожтӥсьёс тужгес трос вал Москваын, Башкортостанын, Краснодар шаерын. Мукет кунъёс пӧлын – Украинаын, Азербайджанын, Казахстанын. Калыккуспо югдытон ужрад 3-8 шуркынмонэ онлайн амалэн ортчиз Этнографи ласянь тодон-валанъёссэс ӟуч, англи, испан кылэз тодӥсьёс эскерыны быгатӥзы Ужрадэ пыриськисьёс 30 юанлы валэктон сётыны кулэ вал. Юанъёслы шонер валэктонъёсты 16-тӥ шуркынмонозь ужрадлэн сайтаз поттозы. Ватсалом, 2029-тӥ арын диктантэ 42 кунъёсысь 454 сюрс адями пыриськиз. Тодэ вайытом, Этногорафияя бадӟым диктантэз Россиысь Йӧскалык ужъёсъя федерал агентство но Удмуртиысь йӧскалык политикая министерство радъяло.  Тегъёс: Мерлык Ижкар Удмуртия этнография йӧскалыкполитика 100ар  